Móst měra
Móst měra je po awtodróhowym mosće druhi najwjetši móst přez Sprjewju w Budyšinje. Kamjentnowobłukowy móst zestaji so ze štyrjoch wobłukow, kiž su wjace hač 20 metrow wysoke. Cyły móst je 181 metrow dołhi. Panorama stareho města wot mosta měra je najsławniši wobraz Budyšina.
Před wotewrjenjom Budyskeje zapadneje tangenty w decembru 2013 wjedźeštej zwjazkowej dróze 6 a 96 po Mosće měra.
Stawizny[wobdźěłać]
Stawizniskej zajězdaj do města běštaj mostaj w Židowje a pod Lipowej horu. Industrializacije a přiběraceho wobchada dla dyrbješe so nowy móst natwarić. W lěće 1909 bu tón pod mjenom Krónprincowy móst poswjećene. Wot toho časa nastawaše zapadnje Sprjewje zapadne předměsto Budyšina.
Na kóncu Druheje swětoweje wójny 20. jutrownika 1945 bu móst hromadźe z 16 druhimi mostami rozbuchnjeny. Hižo w lěće 1949 bu jako Móst měra znowa wotewrjeny.
ces_Latn szl_Latn szl_Latn szl_Latn szl_Latn pol_Latn